LAZDIJŲ RAJONO SAVIVALDYBĖS TARYBA

# SPRENDIMAS

**DĖL LAZDIJŲ RAJONO SAVIVALDYBĖS TURTO NUOMOS**

2020 m. vasario 24 d. Nr. 34-284

#### Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi, Lietuvos Respublikos žemės įstatymo 9 straipsnio 1 dalies 1 punktu ir 6 dalies 1 punktu, Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ 2.2 papunkčiu, Naudojamų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, 29 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.3, 1.4 ir 1.5 papunkčiais, Lazdijų rajono savivaldybės tarybos 2020 m. vasario 28 d sprendimu Nr. 5TS-..... „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“ bei atsižvelgdama į Lazdijų rajono savivaldybės administracijos direktoriaus 2020 m. sausio 23 d. įsakymą Nr. 10V-46 „Dėl žemės sklypo vertės“ ir į Lazdijų rajono savivaldybės administracijos direktoriaus 2020-02-19 pasiūlymą Nr. 1-517 „Dėl nuompinigių dydžio nustatymo“ bei į viešosios įstaigos Lietuvos verslo paramos agentūros 2020-01-13 raštą Nr. R4-138 „Dėl projekto „Lazdijų hipodromo modernizavimas ir pritaikymas kompleksiniam turizmo paslaugų teikimui“, projekto kodas Nr. VP3-1.3-ŪM-01-V-01-013 turto nuomos sąlygų“, Lazdijų rajono savivaldybės taryba nusprendžia:

1. Išnuomoti viešo konkurso būdu 10metų laikotarpiui viešosioms paslaugoms teikti, sportinei ir ūkinei veiklai vykdyti Lazdijų rajono savivaldybei nuosavybės teise priklausantį turtą, esantį Lazdijų rajono savivaldybėje, Lazdijų seniūnijoje, Buktos kaime 2, pagal 1 priedą.

2. Nustatyti šio sprendimo 1 punkte nurodyto turto:

2.1. pradinį nuompinigių dydį – 811,35 Eur per vieną mėnesį;

2.2. nuomos sąlygas ir nuomininkui keliamus reikalavimus pagal 2 priedą.

3. Išnuomoti be aukciono savivaldybės turto viešo nuomos konkurso laimėtojui savivaldybės turto nuomos sutarties laikotarpiui valstybei nuosavybės teise priklausantį Lazdijų rajono savivaldybės patikėjimo teise valdomą 134 000 kv. m žemės sklypą (unikalus numeris – 4400-0825-4728, naudojimo būdas – visuomeninės paskirties teritorijos, naudojimo pobūdis – mokslo ir mokymo, kultūros ir sporto, sveikatos apsaugos pastatų bei statinių statybos), esantį Lazdijų rajono savivaldybėje, Lazdijų seniūnijoje, Buktos kaime 2.

4. Nustatyti:

4.1. kad šio sprendimo 2.2 papunktyje nustatytos nuomos sąlygos ir nuomininkui keliami reikalavimai turi būti įrašyti į savivaldybės turto nuomos sutartį;

4.2. kad savivaldybės turto nuomos konkurso laimėtojas sutarties galiojimo laikotarpiu privalo mokėti žemės nuomos mokestį, kuris yra 0,1 proc. žemės sklypo vertės, apskaičiuotos pagal mokestinio laikotarpio pradžioje galiojančius verčių žemėlapius;

4.3. žemės sklypo, nurodyto šio sprendimo 3 punkte, vidutinę rinkos vertę (apskaičiuotą pagal 2020 m. sausio 1 d. taikomus žemės verčių žemėlapius) – 69 100 Eur (šešiasdešimt devyni tūkstančiai vienas šimtas eurų);

4.4. žemės nuomos mokesčio mokėjimo terminą – kasmet iki lapkričio 15 dienos.

5. Patvirtinti valstybinės žemės nuomos sutarties projektą pagal 3 priedą.

6. Įpareigoti Lazdijų rajono savivaldybės administracijos direktorių:

6.1. organizuoti šio sprendimo 1 punkte nurodyto turto nuomos viešą konkursą;

6.2. įvykus savivaldybės turto nuomos konkursui, pasirašyti savivaldybės turto nuomos ir valstybinės žemės nuomos sutartis.

7. Nustatyti, kad šis sprendimas įsigalioja 2020 m. kovo 16 d.

8. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. (8 318) 66 112

Lazdijų rajono savivaldybės tarybos

2020 m. sausio d.

sprendimo Nr.

1 priedas

**VIEŠO KONKURSO BŪDU IŠNUOMOJAMO LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO, ESANČIO**

**LAZDIJŲ RAJONO SAVIVALDYBĖJE, LAZDIJŲ SENIŪNIJOJE,**

**BUKTOS KAIME 2, SĄRAŠAS**

|  |  |  |  |  |
| --- | --- | --- | --- | --- |
| **Eil.Nr.** | **Perduoto turto pavadinimas** | **Unikalus Nr. arba inventorinis Nr.** | **Kiekis (Vnt.)** | **Įsigijimo vertė (Eur)** |
| 1. | Tribūna | unikalus Nr. 4400-2038-2127, inventorinis Nr. CA-00000711 | 1 | 517312,23 |
| 2. | Geoterminis šildymas | unikalus Nr. 4400-2241-9261, inventorinis Nr. CA-00000716 | 1 | 39590,88 |
| 3. | Teisėjų bokštelis | unikalus Nr. 4400-2240-3249, inventorinis Nr. CA-00000712 | 1 | 4614,34 |
| 4. | Kiti statiniai (inžineriniai) – tvora | unikalus Nr. 4400-2240-3260, inventorinis Nr. CA-00000714 | 1 | 142774,22 |
| 5. | Kiti statiniai (inžineriniai) – stoginė žirgams | unikalus Nr. 4400-2038-2168, inventorinis Nr. CA-00000713 | 1 | 67913,46 |
| 6. | Kiti statiniai (inžineriniai) – aikštelės šaligatviai | unikalus Nr. 4400-2240-3281, inventorinis Nr. CA-00000715 | 1 | 506588,07 |
| 7. | Nuotekų linija – lietaus kanalizacijos tinklai | unikalus Nr. 4400-2240-8702, inventorinis Nr. CA-00000718 | 1 | 18332,16 |
| 8. | Nuotekų linija – buitinių nuotekų tinklai | unikalus Nr. 4400-2408-8713, inventorinis Nr. CA-00000720 | 1 | 6262,99 |
| 9. | Vandentiekio linija – vandentiekio tinklai | unikalus Nr. 4400-2240-8686, inventorinis Nr. CA-00000723 | 1 | 69839,91 |
| 10. | Nuotekų linija – buitinių nuotekų tinklai | unikalus Nr. 4400-2240-8757, inventorinis Nr. CA-00000719 | 1 | 29230,88 |
| 11. | Arklidė | unikalus Nr. 4400-2038-2138, inventorinis Nr. CA-00002144 | 1 | 146470,97 |
| **Iš viso:** | | | | **1548930,11** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Aukščiau išvardinto turto priklausiniai bei kitas turtas, kuris perduodamas nuomininkui:**

|  |  |  |
| --- | --- | --- |
| **Eil. Nr.** | **Perduoto turto pavadinimas** | **Kiekis**  **(Vnt.)** |
| 1. | Šiukšlių konteineriai | 5 |
| 2. | Vėliavų stovai | 3 |
| 3. | Dviračių stovai | 4 |
| 4. | Gėlynų vazonai | 13 |
| 5. | Suoliukai | 66 |
| 6. | Šiukšliadėžės prie suolų | 24 |
| 7. | Vaikų žaidimo laipynės | 1 |
| 8. | Stacionari kėdė be apmušalo (tribūnoms) | 498 |
| 9. | VIP kėdė mėlyno plastiko su pamušalu | 48 |
| 10. | Minkštasuoliai 3 vietų | 2 |
| 11. | Minkštasuoliai 2 vietų | 10 |
| 12. | Žurnalinis staliukas | 3 |
| 13. | Pastatoma rūbų kabykla | 2 |
| 14. | Serviravimo stalai | 4 |
| 15. | Metalinės spintelės su lentyna be durelių | 10 |
| 16. | Stelažai | 14 |
| 17. | Rašomas stalas | 1 |
| 18. | Kėdė | 2 |
| 19. | Pastatoma rūbų kabykla | 3 |
| 20. | Kanceliarinė spinta | 2 |
| 21. | Metalinė rūbų spintelė | 21 |
| 22. | H-1 (WC kabinų įranga) | 7 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2020 m. sausio d.

sprendimo Nr.

2 priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO, ESANČIO LAZDIJŲ RAJONO SAVIVALDYBĖJE, LAZDIJŲ SENIŪNIJOJE, BUKTOS KAIME 2, IŠNUOMOJAMO VIEŠO KONKURSO BŪDU NUOMOS SĄLYGOS IR NUOMININKUI KELIAMI REIKALAVIMAI**

1. Lazdijų rajono savivaldybei nuosavybės teise priklausančio turto, esančio Lazdijų rajono savivaldybėje, Lazdijų seniūnijoje, Buktos kaime 2, (toliau – Hipodromas), išnuomojamo viešo konkurso būdu, nuomos sąlygos ir nuomininkui keliami reikalavimai:

1.1. Nuomininkas privalės:

1.1.1. iki 2020 m. gruodžio 31 d. savo rizika ir lėšomis atlikti ne mažesnes kaip 11 584,80 Eur (vienuolikos tūkstančių penkių šimtų aštuoniasdešimt keturių eurų ir 80 centų) dydžio investicijas Hipodromo infrastruktūros gerinimui arba ilgalaikiam turtui įsigyti ir pateikti nuomotojui tai patvirtinančius dokumentus bei perdavimo ir priėmimo aktu perduoti atliktas investicijas nuomotojo nuosavybėn;

1.1.2. nepertraukiamai ir nuolatos teikti viešąsias paslaugas Hipodrome per visą savivaldybės turto nuomos sutarties galiojimo laikotarpį. Viešosios paslaugos apima nuomininko teikiamas viešąsias paslaugas kultūros, sporto, laisvalaikio leidimo srityje, įskaitant žirginio sporto renginių organizavimo paslaugas bei sudarytas sąlygas ugdymo procesui vykti. Nuomotojas suteikia teisę nuomininkui gauti atlyginimą už viešąsias paslaugas, tačiau nuomininkas įsipareigoja užtikrinti, kad viešųjų paslaugų kainos būtų nediskriminacinės, sąžiningos;

1.1.3. kiekvienais metais organizuoti 3 (tris) valstybės ar rajono savivaldybės švenčių žirginio sporto renginius su varžybomis ir kitomis pramogomis Hipodrome. Ne vėliau kaip per vieną mėnesį nuo kalendorinių metų pradžios nuomininkas turės suderinti su nuomotoju valstybinių ar rajono savivaldybės švenčių renginių grafiką. Už renginių organizavimą atsakingas nuomininkas. Renginiai finansuojami nuomininko lėšomis. Dėl 3 (trijų) valstybės ar rajono savivaldybės švenčių renginių finansavimo kiekvieno renginio organizavimo metu finansavimas turi būti aptartas ne vėliau kaip prieš 1 mėnesį iki renginio pradžios atskiru nuomininko ir nuomotojo susitarimu.

2. Nuomininko teikiamos viešosios paslaugos privalo atitikti šiuos reikalavimus:

2.1. turi tenkinti ne vienos socialinės grupės ar atskirų asmenų interesus ir poreikius;

2.2. turi būti teikiamos nuolat ir nediskriminacinėmis sąlygomis;

2.3. savo sąskaita privalo apsirūpinti turtu ir inventoriumi, reikalingu viešosioms paslaugoms teikti;

2.4. kiekvieno renginio, įskaitant žirginio sporto renginius, metu nuomininkas privalo sudaryti sąlygas prekybai ir leisti prekiauti fiziniams ir juridiniams asmenims;

2.5. per pirmuosius nuomos metus turi būti surengti ne mažiau kaip 3 žirginio sporto ar su žirgininkyste susiję renginiai. Per kiekvienus ateinančius Sutarties galiojimo metus privalo būti surengta ne mažiau kaip 6 žirginio sporto renginių, o vidutinis kiekvieno žirginio sporto renginio dalyvių (startų) skaičius – 20.

3. Nuomos konkurso dokumentuose turi būti nustatyta sąlyga, kad nuomininkas ar jį įsteigę juridiniai asmenys turi būti susiję su žirgininkystės veikla. Konkurso dalyvis (nuomininkas) kartu su konkurso dokumentais turi pateikti įrodymą, jog turi / gali pasitelkti asmenį, turintį bent 3 metų patirtį su žirgininkyste susijusioje veikloje.

4. Nuomininkas savo rizika ir lėšomis privalo užtikrinti duomenų surinkimą, kuris reikalingas nuomotojo teikiamoms ataskaitoms ir informacijai paruošti, įskaitant, bet neapsiribojant, informacija apie 1.1.1 ir 1.1.3 papunkčiuose nustatytų reikalavimų įgyvendinimą.

5. Nuomininkas nuomotojui privalo pateikti:

5.1. informaciją raštu apie žirginio sporto renginius ir kitus renginius, kuriuos nuomininkas planuoja vykdyti kitą mėnesį, nurodant planuojamų renginių datą, laiką ir pateikiant trumpą aprašymą – ne anksčiau kaip 20 dienų iki renginio pradžios. Informacija nuomotojui gali būti teikiama elektroninio pašto adresu: [info@lazdijai.lt](mailto:info@lazdijai.lt);

5.2. raštu ataskaitą apie Hipodrome įvykusius žirginio sporto renginius ir kitus renginius, pasirašytą saugiu elektroniniu parašu, nurodant renginių datą ir laiką, renginio lankytojų skaičių, žirginio sporto renginio prizinio fondo dydį, dalyvių (sportininkų) sąrašą, jei renginys tarptautinis – nurodant dalyvių šalis, bei po kiekvieno renginio pabaigos, ne vėliau kaip per 10 darbo dienų, pateikti tai įrodančius dokumentus (pranešimai, viešinimo medžiaga ir kita). Pasibaigus kalendoriniams metams, privalo pateikti už praėjusius kalendorinius metus visų renginių ataskaitą. Informacija nuomotojui gali būti teikiama elektroniniu paštu adresu: [info@lazdijai.lt](mailto:info@lazdijai.lt);

5.3. kitą informaciją ir dokumentus, susijusius su viešųjų paslaugų teikimu, kurių raštu paprašo nuomotojas per 10 darbo dienų.

6. Nuomininkas savo lėšomis, priemonėmis, medžiagomis ir jėgomis turi užtikrinti, kad visu Sutarties galiojimo laikotarpiu savivaldybės turtas būtų valdomas ir naudojamas pagal savo paskirtį, pobūdį, struktūrą. Nuomininkas atsako už savivaldybės turto naudojimą ir valdymą laikantis teisės aktų reikalavimų, aplinkos apsaugos normų. Nuomotojo reikalavimu išnuomoto turto naudojimas, pažeidžiantis šio punkto reikalavimus, nedelsiant privalo būti nutrauktas. Jeigu išnuomotas turtas nusidėvi ir nebegali būti toliau naudojamas pagal savo funkcinę paskirtį, nuomininkas privalo tokį turtą suremontuoti arba pakeisti analogišku turtu.

7. Nuomininkas savo sąskaita ir rizika privalo gauti visus leidimus ir licencijas, reikalingas nuomininko veiklai Hipodrome vykdyti.

8. Nuomininkas įsipareigoja užtikrinti išnuomoto savivaldybės turto apsaugą.

9. Nuomininkui leidžiama subnuomoti išnuomotą savivaldybės turtą.

10. Nuomininkas privalės sumokėti Lazdijų rajono savivaldybės administracijai baudą, jeigu:

10.1. neįvykdys 1.1.1 papunktyje nurodytų investicijų – 3000 Eur (trijų tūkstančių eurų) baudą. Baudos sumokėjimas nuomininko neatleidžia nuo tolesnių įsipareigojimų vykdymo;

10.2. pusę metų nevykdo 1.1.2 papunktyje nurodyto reikalavimo – 2000 Eur (dviejų tūkstančių eurų) baudą. Baudos sumokėjimas nuomininko neatleidžia nuo tolesnių įsipareigojimų vykdymo;

10.3. neįvykdo 1.1.3 papunktyje nustatyto reikalavimo – už kiekvieną nesuorganizuotą renginį – 500 Eur (penkių šimtų eurų) baudą.

11. Savivaldybės turto nuomos sutartis nutraukiama pasibaigus sutarties terminui ir gali būti skelbiamas viešas konkursas naujam laikotarpiui.

12. Nuomininkas privalo leisti nuomotojui nuomos laikotarpio metu atlikti šiai veiklai vystyti investicines statybas ar nekilnojamojo turto rekonstrukcijas. Jei dėl nuomotojo vykdomos investicinės statybos darbų ar nekilnojamojo turto rekonstrukcijos darbų nuomininkas negalėtų vykdyti veiklos, atskiru savivaldybės tarybos sprendimu tuo laikotarpiu nuomininkas gali būti atleidžiamas nuo nuomos mokesčio mokėjimo ir dalies sutartinių sąlygų vykdymo (renginių organizavimo). Nuomotojo naujai sukurtas nekilnojamasis turtas gali būti išnuomojamas teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2020 m. sausio d.

sprendimo Nr.

3 priedas

**Valstybinės žemės nuomos sutartis**

[data] Nr. [numeris]

Lazdijai

Lietuvos valstybė, atstovaujama Lazdijų rajono savivaldybės administracijos direktoriaus \_\_\_\_\_\_\_\_\_\_\_\_\_\_\_\_\_\_(toliau – Nuomotojas), pagal Lazdijų rajono savivaldybės tarybos 2020 m. sausio d. sprendimą Nr. 5TS – „Dėl Lazdijų rajono savivaldybės turto nuomos“,

ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizinio asmens vardas ir pavardė, asmens kodas, gyvenamoji vieta; Lietuvos arba užsienio juridinio asmens

(toliau – nuomininkas),

ar kitos užsienio organizacijos teisinė forma, pavadinimas, kodas, buveinė)

atstovaujamas (-i) pagal \_\_\_\_\_\_\_

(vardas ir pavardė, asmens kodas, gyvenamoji vieta)

, sudarė šią sutartį:

(atstovavimo pagrindas, dokumento data, numeris)

1. Nuomotojas išnuomoja, o nuomininkas išsinuomoja 134000 kv. m žemės sklypą (unikalus numeris – 4400-0825-4728, kadastro numeris – 5920/0005:471), esantį Lazdijų rajono savivaldybėje, Lazdijų seniūnijoje, Buktos kaime 2, (toliau – Žemės sklypas), nuosavybės teise priklausantį Lietuvos Respublikai, patikėjimo teise valdomą Lazdijų rajono savivaldybės.

2. Žemės sklypas išnuomojamas iki Lazdijų rajono savivaldybės materialiojo turto nuomos sutarties, sudarytos [data] [sutarties numeris] (toliau – turto nuomos sutartis), pabaigos. Žemės sklypo nuomos sutarties (toliau – Nuomos sutartis) terminas pradedamas skaičiuoti nuo turto nuomos sutarties sudarymo dienos.

3. Žemės sklypo pagrindinė naudojimo paskirtis yra kita, naudojimo būdas yra visuomeninė paskirties teritorija ir pobūdis yra mokslo, kultūros, sporto ir gydymo paskirties pastatų bei statinių statybos. Galimybės keisti Žemės sklypo pagrindinę žemės naudojimo paskirtį, naudojimo būdą ir (ar) pobūdį nurodant paskirtį, būdą ir (ar) pobūdį, numatytus pagal savivaldybės ar jos teritorijos (miesto, miestelio) bendrąjį ar specialųjį planą, nėra numatyta.

4. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų statinių ir įrenginių statybos, kelių tiesimo, vandens telkinių įrengimo ir kitos sąlygos, taip pat statinių ir įrenginių tolesnė naudojimo paskirtis pasibaigus žemės nuomos terminui negali būti keičiama.

5. Išnuomojamoje žemėje esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos: nėra.

6. Specialiosios žemės naudojimo sąlygos: 13,40 ha paviršinio vandens telkinių apsaugos zonos ir pakrantės apsaugos juostos (sąlygų XXIX skyrius), 0,2348 ha ryšių linijų apsaugos zonos (sąlygų I skyrius), 0,4591 ha elektros linijų apsaugos zonos (sąlygų VI skyrius), 0,5946 ha vandentiekio, lietaus, ir fekalinės kanalizacijos tinklų ir įrenginių apsaugos zonos (sąlygų XLIX skyrius), 10,12 ha žemės sklypai, kuriuose įrengtos valstybei priklausančios melioracijos sistemos bei įrenginiai (sąlygų XXI skyrius).

7. Kiti teisės aktuose nustatyti Žemės sklypo naudojimo apribojimai: Žemės sklypas naudojamas ir tvarkomas pagal Lazdijų rajono savivaldybės tarybos 2006 m. balandžio 26 d. sprendimu Nr. 5TS-1196 patvirtintą Hipodromo, esančio Lazdijų r. sav. Lazdijų sen. Buktos k., žemės sklypo detalųjį planą.

8. Žemės servitutai ir kitos daiktinės teisės: servitutas – teisė aptarnauti požemines, antžemines komunikacijas (tarnaujantis daiktas).

9. Žemės sklypo vidutinė rinkos vertė yra 69 100 Eur (šešiasdešimt devyni tūkstančiai vienas šimtas eurų). Nuomotojas turi teisę kas 3 metus Nuomos sutarties vykdymo laikotarpiu perskaičiuoti Žemės sklypo vertę, nuo kurios skaičiuojamas žemės nuomos mokestis. Žemės sklypo vertė perskaičiuojama pagal Lietuvos Respublikos Vyriausybės 1999 m. vasario 24 d. nutarime Nr. 205 nustatytas išnuomojamų valstybinės žemės sklypų vertės apskaičiavimo taisykles.

10. Nuomininkas žemės nuomos mokestį moka pagal Lazdijų rajono savivaldybės tarybos patvirtintą tarifą nuo valstybinės žemės nuomos sutartyje nurodytos vertės.

11. Žemės nuomos mokesčio mokėjimo terminai – žemės nuomos mokestis turi būti sumokėtas iki einamųjų metų lapkričio 15 d.

12. Kiti su nuomojamo Žemės sklypo naudojimu ir grąžinimu, pasibaigus nuomos sutarčiai, susiję Nuomotojo ir nuomininko įsipareigojimai:

12.1. Žemės sklypas perduodamas ir grąžinamas nuomininkui ir Nuomotojui pasirašant perdavimo–priėmimo aktą. Perdavimo–priėmimo akte privalomai nurodoma perduoto žemės sklypo būklė. Žemės sklypas Nuomotojui grąžinamas ne prastesnės būklės, nei perdavimo nuomininkui metu;

12.2. Nuomininkas ir Nuomotojas įsipareigoja kartu su Žemės sklypu perduoti visą Žemės sklypo valdymui ir naudojimui būtiną dokumentaciją per 10 dienų nuo Žemės sklypo perdavimo ar grąžinimo;

12.3. Nuomininkas neturi teisės Žemės sklypo subnuomoti, jo įkeisti, suvaržyti, perleisti ar kitaip apriboti nuomos teisę;

12.4. Pasibaigus turto nuomos sutarčiai, kartu pasibaigia ir Nuomos sutartis.

13. Atsakomybė už Nuomos sutarties pažeidimus: Nuomos sutarties šalys už Nuomos sutarties pažeidimus atsako Lietuvos Respublikos civilinio kodekso, kitų teisės aktų nustatyta tvarka.

14. Nuomininkas įsipareigoja laikytis Nuomos sutarties ir įstatymų. Už jų nevykdymą jis atsako pagal įstatymus.

15. Lietuvos Respublikos įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, Nuomos sutarties šalys privalo vadovautis priimtais pakeitimais. Lazdijų rajono savivaldybės tarybai pakeitus žemės, išnuomotos ne aukciono būdu, nuomos mokesčio tarifą, sumažinus nuomos mokestį arba nuo jo atleidus, Nuomos sutarties šalys privalo vadovautis savivaldybės tarybos sprendimais.

16. Nuomos sutartis prieš terminą nutraukiama Nuomotojo reikalavimu, jeigu žemės nuomininkas naudoja žemę ne pagal sutartyje numatytą pagrindinę žemės naudojimo paskirtį ir (ar) naudojimo būdą arba keičiama pagrindinė žemės naudojimo paskirtis ir (ar) naudojimo būdas, išskyrus atvejus, kai numatytas sutartyje Žemės sklypo pagrindinės žemės naudojimo paskirties ir (ar) naudojimo būdo keitimas, taip pat gali būti nutraukiama kitais Lietuvos Respublikos civilinio kodekso ir kitų įstatymų nustatytais atvejais.

17. Pagal šią sutartį pakeitus Žemės sklypo pagrindinę žemės naudojimo paskirtį ir (ar) naudojimo būdą, Nuomotojas, vadovaudamasis parengtu ir patvirtintu teritorijų planavimo dokumentu ar žemės valdos projektu, turi patikslinti išnuomoto Žemės sklypo kadastro duomenis Lietuvos Respublikos nekilnojamojo turto kadastre. Kadastro duomenys keičiami šalies, inicijavusios paskirties ir (ar) būdo keitimą, lėšomis.

18. Prie Nuomos sutarties pridedamas išnuomojamo Žemės sklypo plano M 1:2000 kopija kaip neatskiriama sudedamoji nuomos sutarties dalis.

19. Sutartį nuomininkas savo lėšomis per 3 mėnesius įregistruoja Nekilnojamojo turto registre.

20. Nuomos sutartis sudaryta 2 egzemplioriais, kurių vienas paliekamas Nuomotojui, kitas – nuomininkui.

Lazdijų rajono savivaldybės administracijos direktorius

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ A.V.

[Nuomininko pavadinimas]

[Nuomininko atstovo pareigos, vardas, pavardė] \_\_\_\_\_\_\_\_\_\_\_\_\_\_\_\_\_\_

A. V. (jeigu reikalavimas turėti antspaudą

nustatytas įstatymuosear juridinio asmens

steigimo dokumentuose \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TURTO NUOMOS“ PROJEKTO**

**AIŠKINAMASIS RAŠTAS**

2020 m. vasario 15 d.

Lazdijų rajono savivaldybės tarybos sprendimo „Dėl Lazdijų rajono savivaldybės turto nuomos“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi, Lietuvos Respublikos žemės įstatymo 9 straipsnio 1 dalies 1 punktu ir 6 dalies 1 punktu, Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ 2.2 papunkčiu, Naudojamų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, 29 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.3, 1.4 ir 1.5 papunkčiais, Lazdijų rajono savivaldybės tarybos 2020 m. vasario 28 d sprendimu Nr. 5TS-..... „Dėl Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“ bei atsižvelgiant į Lazdijų rajono savivaldybės administracijos direktoriaus 2020 m. sausio 23 d. įsakymą Nr. 10V-46 „Dėl žemės sklypo vertės“ ir į Lazdijų rajono savivaldybės administracijos direktoriaus 2020- 02-...pasiūlymą Nr. 1-517 „Dėl nuompinigių dydžio nustatymo“, į viešosios įstaigos Lietuvos verslo paramos agentūros 2020-01-13 raštą Nr. R4-138 „Dėl projekto „Lazdijų hipodromo modernizavimas ir pritaikymas kompleksiniam turizmo paslaugų teikimui“, projekto kodas Nr. VP3-1.3-ŪM-01-V-01-013 turto nuomos sąlygų“.

Šio projekto tikslas – išnuomoti viešo konkurso būdu 10metų laikotarpiui viešosioms paslaugoms teikti, sportinei ir ūkinei veiklai vykdyti Lazdijų rajono savivaldybei nuosavybės teise priklausantį turtą, esantį Lazdijų rajono savivaldybėje, Lazdijų seniūnijoje, Buktos kaime 2, pagal 1 priedą. Nustatyti šio sprendimo 1 punkte nurodyto turto: pradinį nuompinigių dydį – 811,35 Eur per vieną mėnesį; nuomos sąlygas ir nuomininkui keliamus reikalavimus pagal 2 priedą. Išnuomoti be aukciono savivaldybės turto viešo nuomos konkurso laimėtojui savivaldybės turto nuomos sutarties laikotarpiui valstybei nuosavybės teise priklausantį Lazdijų rajono savivaldybės patikėjimo teise valdomą 134000 kv. m žemės sklypą (unikalus numeris – 4400-0825-4728, naudojimo būdas – visuomeninės paskirties teritorijos, naudojimo pobūdis – mokslo ir mokymo, kultūros ir sporto, sveikatos apsaugos pastatų bei statinių statybos), esantį Lazdijų rajono savivaldybėje, Lazdijų seniūnijoje, Buktos kaime 2. Nustatyti: kad šio sprendimo 2.2 papunktyje nustatytos nuomos sąlygos ir nuomininkui keliami reikalavimai turi būti įrašyti į savivaldybės turto nuomos sutartį; kad savivaldybės turto nuomos konkurso laimėtojas sutarties galiojimo laikotarpiu privalo mokėti žemės nuomos mokestį, kuris yra 0,1 proc. žemės sklypo vertės, apskaičiuotos pagal mokestinio laikotarpio pradžioje galiojančius verčių žemėlapius; žemės sklypo, nurodyto šio sprendimo 3 punkte, vidutinę rinkos vertę (apskaičiuotą pagal 2020 m. sausio 1 d. taikomus žemės verčių žemėlapius) – 69 100 Eur (šešiasdešimt devyni tūkstančiai vienas šimtas eurų); žemės nuomos mokesčio mokėjimo terminą – kasmet iki lapkričio 15 dienos. Patvirtinti valstybinės žemės nuomos sutarties projektą pagal 3 priedą. Įpareigoti Lazdijų rajono savivaldybės administracijos direktorių: organizuoti šio sprendimo 1 punkte nurodyto turto nuomos viešą konkursą; įvykus savivaldybės turto nuomos konkursui, pasirašyti savivaldybės turto nuomos ir valstybinės žemės nuomos sutartis. Nustatyti, kad šis sprendimas įsigalioja 2020 m. kovo 16 d.

Lazdijų rajono savivaldybės administracijos direktoriaus 2019 m. rugpjūčio 28 d. įsakymu Nr. 10V-700 „Dėl darbo grupės sudarymo“ darbo grupė 2020-01-23 įvykusio posėdžio metu apsvarstė savivaldybės tarybai teikiamas nuomos sąlygas ir nuomininkui keliamus reikalavimus.

Įgyvendinus šį Lazdijų rajono savivaldybės tarybos sprendimą ir išnuomojus Lazdijų hipodromą, kaip vientisą sporto ir kultūros kompleksą, bus užtikrintas Lazdijų hipodromo tinkamas eksploatavimas ir priežiūra.

Parengtas sprendimo projektas neprieštarauja galiojantiems teisės aktams.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus sprendimo projektą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – naujų teisės aktų priimti ar galiojančių pakeisti ir panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė